
JUDEŢUL CARAŞ – SEVERIN 

PRIMĂRIA COMUNEI DOCLIN 

Nr. 4424/07.11.2024
REFERAT DE APROBARE
la proiectul de hotărâre privind stabilirea şi aprobarea nivelurilor pentru valorile impozabile, impozitelor şi taxelor locale şi a altor taxe asimilate acestora pentru anul fiscal 2025
În conformitate cu principiul autonomiei locale, care corespunde Cartei europene a autonomiei locale adoptată la Strasbourg la 15 octombrie 1985, ratificată de România prin Legea nr. 199/1997, indexarea impozitelor și taxelor locale, precum și a taxelor speciale are la bază prevederile legale actuale, reprezentate de Legea nr. 227/2015 privind Codul fiscal. În baza prevederilor art. 491, alin.(1), alin.(2), alin(3) din cod, cu modificările și completările la zi și ținând cont de comunicatul Institutului Național de Statistică, conform căruia rata inflației pe anul 2023 este 10,4%, propun ca impozitele și taxele locale, precum și taxele speciale pe anul 2025 să fie indexate cu aceasta, având în vedere necesitatea asigurării resurselor financiare pentru funcționarea și dezvoltarea serviciilor publice de interes local, pentru continuarea implementării proiectelor aflate în derulare și demararea altora noi, în vederea îmbunătățirii bazei materiale pentru prosperitatea comunității. 
Propun Consiliului Local Doclin aprobarea proiectului de hotărâre privind indexarea impozitelor și taxelor locale, precum și a taxelor speciale, pentru anul 2025, în forma prezentată.

